section_heading: Internet forumi i blogovi
paragraph_text: Zbog široke upotrebe avatara, nije poznato koji forumi su ih prvi počeli koristiti. U najranijim forumima nisu bili uključeni kao dodijeljene funkcije, već kao individualni „hakovi“, prije nego što su postali standard. Avatari se na internet forumima koriste u svrhu predstavljanja korisnika i njihovih postupaka kako bi se prepoznao njihov doprinos forumu, a mogu i predstavljati određenu osobnost, vjeru, ambicije ili socijalni status na forumu.